als_Latn dik_Latn sna_Latn
PSSH është organizatë politike e pavarur dhe e hapur që bashkon mbi baza vullnetare shtetas shqiptarë brënda e jashtë atdheut si dhe shtetas të huaj me banim në Shqipëri, të cilët shprehin vullnetin për të aderuar në rradhët e saj. PSSH është bartëse e vlerave më të mira kombëtare dhe e mendimit progresiv ndërkombëtar. PSSH është parti moderne e qendrës së majtë me drejtim europian, e cila në veprimtarinë e saj promovon doktrinën socialdemokrate bashkëkohore që mbështetet në parimet e lirisë, të drejtësisë sociale, barazisë së shanseve dhe solidaritetit; angazhohet për ndërtimin në Shqipëri të shtetit ligjor, demokratik dhe social; është e hapur dhe u drejtohet me aktivitetin e vet të gjitha kategorive sociale dhe çdo shtetasi që e konsiderojnë punën dhe krijimin element kryesor të zhvillimit të individit dhe të shoqërisë në tërësi. PSSH vepron në respekt të Kushtetutës, të ligjeve të shtetit të së drejtës dhe të formës parlamentare të qeverisjes për mbrojtjen e sovranitetit kombëtar, rendit dhe drejtësisë. PSSH kontribuon në shprehjen e lirë të vullnetit politik të shtetasve, respektimin e parimeve të demokracisë, pluralizmin politik dhe ndarjes së pushteteve, sigurimin e raporteve të drejta ndërmjet individit, shoqërisë dhe shtetit. PSSH ndjek objektiva politikë në përputhje me Programin dhe Statutin e saj përmes të cilave synon:
• Mbrojtjen dhe promovimin e vlerave e të interesave kombëtare, të parimeve të socialdemokracisë moderne dhe të konsolidimit të shtetit të së drejtës;
• Mbështetjen dhe zhvillimin e pronës private si bazë e ekonomisë së tregut, shprehje e iniciativës së lirë të çdo individi, faktor kryesor për progresin ekonomik të vendit dhe të mirëqënies individuale;
• Mbështetjen e modernizimit të ekonomisë kombëtare, krijimin e një administrate publike qendrore dhe vendore të efektshme në shërbim të qytetarëve dhe konkretizimin e rolit të shtetit si forcë ekuilibruese në shoqëri;
• Përgatitjen dhe mbështetjen e programeve të cilat sigurojnë realizimin e reformës ekonomike dhe sociale, të barazisë sociale të shprehur përmes barazisë së shanseve për të gjithë shtetasit dhe promovimit e afirmimit të vlerave njerëzore;
• Përgatitjen dhe mbështetjen e programeve të mbrojtjes sociale për kategoritë shoqërore të pambrojtura dhe promovimin e solidaritetit njerëzor;
• Promovimin e zhvillimit të arsimit, shkencës, kulturës, sporteve dhe të lirisë e harmonisë së besimeve fetare e të traditave të tyre, si kushte për progresin e përgjithshëm të vendit dhe pasurimin e vlerave shpirtërore të individit dhe të shoqërisë;
• Promovimin e programeve dhe të aktiviteteve që formojnë dhe afirmojnë vlerat dhe potencialet e të rinjve dhe të rejave;
• Promovimin e programeve dhe aktiviteteve që afirmojnë vlerat e gruas dhe krijimin e shanseve të barabarta për përfaqësimin e tyre ;
• Mbrojtjen e të drejtave dhe të lirive të individit, respektimin e të drejtave themelore të individëve që u përkasin pakicave kombëtare apo grupeve të ndryshme shoqërore larg çdo lloj ekstremizmi, racizmi apo diskriminimi;
• Mbështetjen e strategjisë së integrimit të plotë e përfundimtar të Shqipërisë në strukturat euroatlantike;
• Ndjekjen e një politike të jashtme që siguron zhvillim të marrëdhënieve të gjithanshme me të gjitha shtetet në shërbim të progresit të vendit dhe të çështjes kombëtare. PSSH është anëtare me të drejta të plota e Internacionales Socialiste( IS ). FRESSH dhe FGSSH si organizime në përbërje të PSSH, janë përkatësisht anëtarë të Internacionales së Rinisë Socialiste (IUSY) dhe të Internacionales Socialiste të Gruas.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn